b'\n_START_ARTICLE_\nMinister za ekonomski razvoj Italijanske republike\n_START_PARAGRAPH_\nMinister za ekonomski razvoj Italijanske republike (italijansko Ministro dello Sviluppo Economico) je predstavnik ministrstva, ki je pristojno za proizvodne dejavnosti, mednarodno trgovino, komunikacije, energijo in enotnost gospodarstva.\n_START_SECTION_\nZgodovina\n_START_PARAGRAPH_\nMinistrstvo za ekonomski razvoj je v \xc4\x8dasu republi\xc5\xa1kega obstoja najve\xc4\x8dkrat zamenjalo ime in funkcije. V samem za\xc4\x8detku (od leta 1861, torej \xc5\xa1e za \xc4\x8dasa kraljevine) je to bilo ministrstvo za kmetijstvo, industrijo in trgovino. Pozneje je bilo ukinjeno, razdeljeno na dve ministrstvi, nato na tri, nato spet zdru\xc5\xbeeno. Leta 1929 je bilo preimenovano, v zadnjih \xc4\x8dasih kraljevine preurejeno in obnovljeno, nato spet razdeljeno. Republi\xc5\xa1ka vlada ga je prikrojila novim potrebam, leta 1966 je bilo ministrstvo raz\xc5\xa1irjeno na obrtni\xc5\xa1tvo, dokler ni bilo popolnoma preurejeno leta 1999. Postalo je ministrstvo za proizvodnjo in je obsegalo kmetijstvo, industrijo, obrt, trgovino, zunanjo trgovino in komunikacije, a \xc5\xbee leta 2001 so komunikacije dobile lastno ministrstvo, leta 2006 prav tako zunanja trgovina. Leta 2008 sta se obe slednji ministrstvi ukinili, prav tako samo ministrstvo za proizvodnjo in skupno so sestavila Ministrstvo za ekonomski razvoj._NEWLINE_Velja pripomniti, da je razlika med tem ministrstvom in ministrstvom za ekonomijo in finance v nekaterih primerih samo finan\xc4\x8dnega zna\xc4\x8daja, na primer ministrstvo za ekonomski razvoj ugotovi potrebo po neki inovaciji, ministrstvo za ekonomijo pa zadevo finansira in koordinira njeno izvedbo.'